Nadia Witt får sine børn alene. Nogle danskere mener, det er egoistisk - andre roser hendes beslutning.

Er det okay at få et barn, selvom ens familie ikke stemmer overens med de traditionelle familiemønstre? Det spørgsmål deler danskerne.

Onsdag stod Nadia Witt frem i 'Go morgen Danmark' med sin fortælling om, at hun har valgt at få barn som single.

Nadia Witt er i øjeblikket gravid med sit andet donorbarn og har altså valgt at få børn først frem for en kæreste.

Hun har valgt en anonym sæddoner til sine børn - og det har krævet mange overvejelser.

- Jeg gjorde mig rigtig mange tanker, og det er en svær beslutning. Jeg ville ikke gå i 18 år og love et barn noget, jeg måske ikke kunne holde - som at møde en person, der kan være hvor som helst i verden.

- Jeg traf en beslutning om, at jeg gerne ville kunne fortælle mit barn, at "det er dig og mig", siger Nadia Witt.

Der er ulemper

Selvom Nadia Witt er afklaret med sin beslutning, ved hun godt, at der også er ulemper ved at opfostre et barn alene:

- Den første tand eller det første skridt. Det kommer ingen til at synes er lige så fantastisk som mig. Det har jeg gjort mig mange tanker om og forsøgt at gøre mig klar på. Folk synes jo, hun er dejlig og sød, men det bliver aldrig på samme måde.

Det er ifølge Nadia Witt noget af det, man virkelig skal overveje, før man får et barn alene.

Den første tand eller det første skridt. Det kommer ingen til at synes er lige så fantastisk som mig Nadia Witt

Er det egoistisk?

Men er det egoistisk at få et barn alene, som måske kun vil vokse op med én forælder - og som aldrig kommer til at kende sin far?

Det er noget, mange danskere har en mening om og livligt kommnenterer på Facebook.

Her er danskerne delt imellem, om det er en rigtig og modig beslutning, eller om det er egoistisk.

- Det eneste problem er, at man fratager sit barn retten til at have en far, samt at kende til sit biologiske ophav. Jeg forstår til fulde, at man vælger at få børn, når muligheden er der, hvis man ikke har fundet drømmemanden, men jeg synes stadig, det er problematisk etisk.

Sådan skriver Henriette Klitgaard i en kommentar på 'Go' morgen Danmarks' Facebookside. Hun har selv har et donor-barn, mens Mie Marlene Dalskov Andersen skriver:

- Et barn fortjener en mor og en far? Nej, et barn fortjener en masse kærlighed, og er der noget, et doner-barn får, så er det kærlighed.

32-årige Nadia Witt har altid vidst, at hun ville have børn. Men da den rette mand ikke dukkede op, valgte hun at blive... Posted by Go' morgen Danmark og Go' aften LIVE on Tuesday, July 5, 2016

Hvad mener du - er det i orden at få børn, selvom der kun er en forældre?